ಸುಧಾ ವರ್ಗೀಸ್

## ಸುಧಾ ವರ್ಗೀಸ್
thumb|ಸುಧಾ ವರ್ಗೀಸ್ ಪದ್ಮ ಶ್ರೀ ಪುರಸ್ಕಾರ ದೆತ್ತೊನುನವು.
ಸುಧಾ ವರ್ಗೀಸ್, ಸಿಸ್ಟರ್ ಸುಧಾ ಪಂಡ್ದ್ ಲೆಪ್ಪುವೆರ್. ಭಾರತೊಡು ಮಾಜಿ ಧಾರ್ಮಿಕ ಸೋದರಿ ಬೊಕ್ಕ ಸಾಮಾಜಿಕ ಕಾರ್ಯಕರ್ತೆ, ಬಿಹಾರ ಬೊಕ್ಕ ಉತ್ತರ ಪ್ರದೇಶೊದ ದಲಿತೆರ್ ಆಯಿನ ಮುಸಾಹರ್ ಗ್ ತನ್ನನ್ ತಾನ್ ಸಮರ್ಪಣೆ ಮಲ್ತೆರ್. ಅನುಸೂಚಿತ ಜಾತಿಲೆಡ್ ಒರಿಯೆರ್ ಬೊಕ್ಕ "ಅಸ್ಪೃಶ್ಯೆರ್" ಪಂಡ್ದ್ ಪರಿಗಣಿಸವೆರ್. ಆರ್ ಪಾಟ್ನಾ ಜಿಲ್ಲೆದ ಒಂಜಿ ಊರು ಜಮಸೌತ್ ಡ್ ವಾಸ ಮಲ್ಪುವೆರ್ ಬೊಕ್ಕ ಬೇಲೆ ಮಲ್ಪುವೆರ್. ಆರ್ ಕೆಲವೊಂಜಿ ಸರ್ತಿ ದಿದಿ ಪಂಡ್ದ್ ಲೆಪ್ಪುವೆರ್, ಅರ್ಥ "ಮಲ್ಲ ಅಕ್ಕ". ಬಿಹಾರೊಡು ದಲಿತ ಪೊಣ್ಣುಲೆಗ್ ಬೊಕ್ಕ ಪೊಣ್ಣುಲೆಗ್ ಶಿಕ್ಷಣ, ಸಾಕ್ಷರತೆ, ವೃತ್ತಿಪರ ತರಬೇತಿ, ಆರೋಗ್ಯ, ವಕೀಲತ್ವ ಬೊಕ್ಕ ಜೀವನ ಕೌಶಲ್ಯೊಲೆನ್ ಒದಗಾವುನ ಒಂಜಿ ಲಾಭರಹಿತ ಸಂಸ್ಥೆ ನಾರಿ ಗುಂಜನ್ ("ಮಹಿಳೆಯನ ಸ್ವರ") ದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಆರ್. ನಾರಿ ಗುಂಜನ್ ಡ್ 50 ಸೌಲಭ್ಯೊಲು ಉಂಡು ಒಟ್ಟು 1500 ಪೊಣ್ಣು ಜೋಕುಲು ಉಲ್ಲೆರ್. ಅಸ್ಪೃಶ್ಯತೆದ ಪರಿಕಲ್ಪನೆದ ವಿರುದ್ಧ ಹೋರಾಟ ಮಲ್ತಿನ ದಲಿತ ಬಿ.ಆರ್.ಅಂಬೇಡ್ಕರ್ ಡ್ದ್ ಸ್ಫೂರ್ತಿ ಪಡೆಯೆರ್ ಪಂದ್ ವರ್ಗೀಸೆ ಪನ್ಪೆರ್ ಬೊಕ್ಕ ಭಾರತದ ಸಂವಿಧಾನೊನು ರಚನೆ ಮಲ್ತಿನಕುಲೆಡ್ ಒರಿಯೆ ಆದಿತ್ತೆರ್.

## ಸುರುತ ಜೀವನ
ವರ್ಗೀಸೆ ಸೆಪ್ಟೆಂಬರ್ ೫, ೧೯೪೯ಡ್ ಕೇರಳದ ಕೊಟ್ಟಾಯಂ ಜಿಲ್ಲೆಡ್ ಒಂಜಿ ಸಮೃದ್ಧ ಕುಟುಂಬೊಡು ಪುಟ್ಟುವೆರ್. ೧೯೬೫ಡ್, ಆರ್ ಬಿಹಾರೊಗು ಪೋದು ಅಕ್ಲೆನ ಅಕಾಡೆಮಿಡ್ ನೊಟ್ರೆ ಡೇಮ್ ಡಿ ನಮೂರ್ ನ ಅಕ್ಕಲೆನೊಟ್ಟುಗು ಬಡವೆರೆಗಾದ್ ಬೇಲೆ ಮಲ್ತೆರ್. ಅಲ್ಪ ಕೆಲವು ವರ್ಷೊಗು ತರಬೇತಿ ಪಡೆಯೆರ್, ಅಯಿಟ್ ಆರ್ ಇಂಗ್ಲಿಷ್ ಬೊಕ್ಕ ಹಿಂದಿನ್ ಕಲ್ಪುವೆರ್. ಕಾನ್ವೆಂಟ್ ಡ್ ಶಿಕ್ಷಕಿಯಾದ್ ಬೇಲೆಗ್ ರಾಜೀನಾಮೆ ಕೊರ್ದು, ೧೯೮೬ಡ್ ಭಾರತೊಡು ಕಡಿಮೆ ಜಾತಿದಕುಲು ಗಳಸ್ಸೊಂದಿತ್ತಿನ ಮಣ್ಣ್ ಬೊಕ್ಕ ಇಟ್ಟಿಗೆದ ಇಲ್ಲ್ ಲೆನ (ತೋಲಾ) ಸಂಕೀರ್ಣೊಗು ಮುಸಾಹರ್ ಲೆಗ್ ಶಿಕ್ಷಣ ಕೊರ್ದು ಪೋಯೆರ್. 

ಆ ಕಾಲೊಡ್ದ್ ಬೊಕ್ಕ, ಆರ್ ಶಾಲೆಲೆನ್ ಬೊಕ್ಕ ಒಂಜಿ ಇಲ್ಲ್ ನ್ ನಿರ್ಮಾಣ ಮಲ್ತೆರ್, ಬೊಕ್ಕ ೧೯೮೯ಡ್ ಬೆಂಗಳೂರುದ ಒಂಜಿ ಶಾಲೆಡ್ದ್ ಕಾನೂನು ಪದವಿನ್ ಪಡೆಯೆರ್ "ದುರುಪಯೋಗೊಗು ಒಳಗಾಯಿನ ಪೊಣ್ಣುಲೆನ ಪ್ರಕರಣೊಲೆನ್ ಎದುರಿಸರೆ", ವಿಶೇಷವಾದ್ ಅತ್ಯಾಚಾರ, ಲೈಂಗಿಕ ಕಿರುಕುಳ, ಬೊಕ್ಕ ಪೊಣ್ಣುಲೆನ ಮಿತ್ತ್ ಹಿಂಸೆದ ಪ್ರಕರಣೊಲೆನ್ ಎದುರಿಸರೆ. 2012 ಡ್ ದೆಹಲಿಡ್ ನಡತಿನ ಸಾಮೂಹಿಕ ಅತ್ಯಾಚಾರ ಪ್ರಕರಣೊದ ಬಲಿಪೊಯಿನಕ್ಲೆನ್ ಬೆಂಬಲಿಸವುನ ಒಂಜಿ ಪ್ರದರ್ಶನೊಡುಲಾ ಆರ್ ಇತ್ತೆರ್. 

ಅಲೆನ ಇಲ್ಲಡ್, ಅಲೆನ್ ಒಂಜಿ ಗುಂಪುದ ಪೊಣ್ಣುಲೆನ್ ಒಟ್ಟು ಮಲ್ತೆರ್, ಅಕ್ಲೆಗ್ ಅಲೆನ್ ಓದುನ, ಬರೆಯೆರೆ, ಹೊಲಿಯೆರೆ ಬೊಕ್ಕ ಕಸೂತಿ ಮಲ್ಪೆರೆ ಕಲ್ಪಾಯೆರ್. ರಡ್ಡ್ ವರ್ಸೊಡ್ದು ಬೊಕ್ಕ, ಆರ್ ಪೊಣ್ಣುಲೆಗ್ "ಪೌಷ್ಟಿಕಾಂಶ, ನೈರ್ಮಲ್ಯ, ಬೊಕ್ಕ ದುಡ್ಡು ನಿರ್ವಹಣೆಡ್ ವೃತ್ತಿಪರ ತರಬೇತಿ"ನ್ ಕಲ್ಪಾವರೆ ಐನ್ ಕೇಂದ್ರೊಲೆನ್ ತೆರೆಯೆರ್, ಮುಸಾಹರ್ ಪೊಣ್ಣುಲೆಗ್ ನಾರಿ ಗುಂಜನ್ ಸೌಲಭ್ಯೊಲೆಡ್ ಸುರುತವು. ಈ ಕೇಂದ್ರೊಲು ನರ್ಸಿಂಗ್ ಬೊಕ್ಕ ಪೂರ್ವಭಾವಿ ವೈದ್ಯಕೀಯ ಸಹಾಯ, ಬೊಕ್ಕ ಆರ್ಥಿಕವಾದ್ ಮೌಲ್ಯಯುತವಾದ್ ಇಪ್ಪುನ ಬೇತೆ ಕೌಶಲ್ಯೊಲೆನ್ ಲಾ ಕಲ್ಪಾವೆರ್. ಅಲೆನ ಅಪ್ಪೆ ಅಮ್ಮೆರ್, ಮೆಗ್ಯೆಪಲಯನಾಕ್ಲು ಬೊಕ್ಕ ಸಮುದಾಯೊಡ್ದ್ ಅಲೆನ್ ಧನಸಹಾಯ ಮಲ್ತೆರ್. ಕೆಲವು ಸಾವಿರ ಡಾಲರ್ ದ ಯುನಿಸೆಫ್ ಅನುದಾನೊಡು 50 ಕೇಂದ್ರೊಲೆಗ್ ವಿಸ್ತರಣೆ ಮಲ್ಪೆರೆ ಅನುವು ಮಲ್ತೆರ್. 

ಆರ್ 21 ವರ್ಸೊಗು ತೋಲಾಡ್ ನೆಲೆಯಾಯೆರ್. ಮುಸಾಹರ್ ಜೋಕುಲೆನ ಮಿತ್ತ್ ದಾಳಿ ಮಲ್ತಿನಕ್ಲೆನ ಅಪ್ಪೆ ಅಮ್ಮೆರ್ನ ಬೆದರಿಕೆಡ್ದ್ ಆರ್ ಸ್ವಲ್ಪ ಸಮಯೊಗು ಕಾನ್ವೆಂಟ್ ಗ್ ವಾಪಸ್ ಬತ್ತೆರ್; ಬಲಿಪೊಯಿನಕುಲು ಪೊಲೀಸ್ ವರದಿನ್ ದಾಖಲ್ ಮಲ್ತೆರ್, ಒಂಜಿ ಭಾಗೊಡು ಅಲೆನ್ ಮುಸಾಹರ್ ಗ್ ಅಕ್ಲೆನ ಹಕ್ಕುಲೆನ್ ಕಲ್ಪಾವೊಂದಿತ್ತೆರ್.

## ಪ್ರೇರ್ಣ ಸಾಲೆಲು
೨೦೦೫ಡ್ ಆರ್ ಪಾಟ್ನಾಗ್ ಪೋಯೆರ್, ಅಲ್ಪ ಆರ್ ಪ್ರೇರ್ನಾ ಪನ್ಪಿನ ಒಂಜಿ ವಸತಿ ಶಾಲೆನ್ ಸ್ಥಾಪನೆ ಮಲ್ತೆರ್, ಉಂದು ಒಂಜಿ ಹಿಂದಿ ಪದೊತ ಅರ್ಥ ಸ್ಫೂರ್ತಿ. ದಾನಾಪುರದ ಊರುದ ಲಾಲ್ ಕೋಟಿಡ್ "ಅರ್ಧ ಸಾರ್ವಜನಿಕ ಶೌಚಾಲಯ ಬೊಕ್ಕ ಅರ್ಧ ವಾಟರ್-ಬಫೆಲೊ ಶೆಡ್" ಪಂಡ್ದ್ ವರ್ಣನೆ ಮಲ್ತಿನ ಒಂಜಿ ಕಟ್ಟಡೊಡು ಉಂದು ಇತ್ತ್ಂಡ್. ಸರ್ಕಾರಿ ಧನಸಹಾಯ ಬೊಕ್ಕ ಸ್ವಯಂಸೇವಕೆರೆನ ದಾನೊಲು ಬೊಕ್ಕ ಸಹಾಯೊಡು ಸೌಲಭ್ಯೊದ ಪುನಃಸ್ಥಾಪನೆ ಸಾಧ್ಯ ಆಂಡ್. ಉಂದು 2006ಡ್ ತೆರೆಯೊಂಡು.

ಪೊಣ್ಣುಲೆಗ್ ಮೂಲಭೂತ ಕೌಶಲ್ಯೊಲೆನ್ ಕಲ್ಪಾವುನ ಉದ್ದೇಶ ಇತ್ತ್ಂಡ್, ಬೊಕ್ಕ ಅಕ್ಲೆನ ಔಪಚಾರಿಕ ಶಿಕ್ಷಣೊನು ಸಮೀಪದ ಶಾಲೆಡ್ ಕೊರ್ಪುನ ಉದ್ದೇಶ ಇತ್ತ್ಂಡ್. ಆಂಡಲಾ, ಶಿಕ್ಷಕೆರ್ ಶಾಲೆಗ್ ಅಪರೂಪೊಡು ಬರ್ಪೆರ್, ಬೊಕ್ಕ ಜೋಕುಲು ಸುರುತ ಸೆಮಿಸ್ಟರ್ ಡ್ ಕಮ್ಮಿ ಕಲ್ಪುವೆರ್. ಈ ಕಾರಣೊಗು, ಆರ್ ಒಂಜಿ ಡಜನ್ ಪೊಣ್ಣುಲೆನ್ ಸುತ್ತಮುತ್ತದ ಖಾಸಗಿ ಶಾಲೆಗ್ ಕಡಪುಡುನ ನಿಧಿನ್ ಒಟ್ಟು ಮಲ್ತೆರ್, ಪ್ರತಿಯೊಂಜಿ ವಿದ್ಯಾರ್ಥಿಗ್ $200. ಬೇತೆಕ್ಲೆಗ್, ಆರ್ ವಸತಿ ಶಾಲೆಡ್ ಕೆಲವು ಜಾಗನ್ ತೆರಿಪಾಯೆರ್, ಬೊಕ್ಕ ಪೊಣ್ಣುಲೆಗ್ ಕಲ್ಪಾವರೆ ಕೆಲವು ನಿರುದ್ಯೋಗಿ ವಿಶ್ವವಿದ್ಯಾಲಯದ ಪದವೀಧರೆರೆನ್ ನೇಮಕ ಮಲ್ತೆರ್.

ಸ್ಟ್ಯಾಂಡರ್ಡ್ ಪಠ್ಯಕ್ರಮೊದ ಜೊತೆಗೆ, ಪ್ರೇರ್ನಾ ಕಲೆ ಬೊಕ್ಕ ನಲಿಕೆನ್ ಲಾ ಕಲ್ಪಾವೆರ್, ಬೊಕ್ಕ ಒರಿ ಕರಾಟೆ ಶಿಕ್ಷಕೆರೆನ್ ನೇಮಕ ಮಲ್ತೆರ್. ಕರಾಟೆ ಪೊಣ್ಣುಲೆಗ್ "ಮಸ್ತ್ ಆತ್ಮವಿಶ್ವಾಸ, ಬೊಕ್ಕ ಆತ್ಮ-ರಕ್ಷಣೆ" ಕೊರ್ಪುಂಡು ಪಂದ್ ವರ್ಗೀಸ್ ಗ್ ಅನಿಸಿಕೆ ಆಂಡ್. ಪ್ರೇರ್ನಾ ಛತ್ರವಾಸ್ ದ ಪೊಣ್ಣುಲು ಮಸ್ತ್ ಪ್ರವೀಣರಾದ್ 2011ಡ್ ಗುಜರಾತ್ ಡ್ ನಡತಿನ ಒಂಜಿ ಸ್ಪರ್ಧೆಡ್ ಐನ್ ಚಿನ್ನ, ಐನ್ ಬೊಳ್ಳಿ ಬೊಕ್ಕ 14 ಕಂಚಿನ ಪದಕೊಲೆನ್ ಗೆಂದಿಯೆರ್, ಜಪಾನ್ ಡ್ ನಡತಿನ ಏಷ್ಯಾದ ಜೂನಿಯರ್ ಕರಾಟೆ ಚಾಂಪಿಯನ್ ಶಿಪ್ ಗ್ ಒಂಜಿ ಟ್ರಿಪ್ ನ್ ಗಳಸಯೆರ್, ಅಲ್ಪ ಅಕುಲು ಏಳ್ ಟ್ರೋಫಿಲೆನ್ ಗೆಂದಿಯೆರ್.

## ಪ್ರಶಸ್ತಿಲು
೨೦೦೬ಡ್ ವರ್ಗೀಸೆ ಭಾರತ ಸರ್ಕಾರೊಡು ಕೊರ್ಪಿನ ನಾಗರಿಕ ಗೌರವ ಪದ್ಮಶ್ರೀ ಪ್ರಶಸ್ತಿನ್ ಪಡೆಯೆರ್. ೨೦೨೩ಡ್, ಆರ್ ಜಮನಾಲಾಲ್ ಬಜಾಜ್ ಪ್ರಶಸ್ತಿನ್ ಪಡೆಯೆರ್, ಸುಧಾ ಗಾಂಧಿಯನ್ ಮೌಲ್ಯೊಲೆನ್ ಪಾಲನೆ ಮಲ್ಪುನ ಸಾಮಾಜಿಕ ಸೇವೆನ್ ಮಲ್ತಿನೆಕ್ ಆಯ್ಕೆ ಆಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026